मध्य-पीढ़ी के पास अभी भी संस्कारों की स्मृति है
इन दिनों परिवारों में तीन पीढ़ियों के बीच एक छोटी-सी समस्या धीरे-धीरे बड़ी हो रही है। वो है मध्य-पीढ़ी की समस्या। ये वो उम्र होती है, जिसमें माता-पिता जीिवत हैं और बच्चे बड़े हो रहे हैं।  Pt. Vijayshankar Mehta's column - The middle-generation still has the memory of values
इन दिनों परिवारों में तीन पीढ़ियों के बीच एक छोटी-सी समस्या धीरे-धीरे बड़ी हो रही है। वो है मध्य-पीढ़ी की समस्या। ये वो उम्र होती है, जिसमें माता-पिता जीिवत हैं और बच्चे बड़े हो रहे हैं। मध्य-पीढ़ी के लोगों के पास अभी भी संस्कारों की स्मृति है।
उन्होंने जो व्यवहार माता-पिता के साथ किया और माता-पिता ने जिस तरह उनका लालन-पालन किया, वो आदर्श स्मृतियां इस पीढ़ी के पास हैं। और अपने बच्चों को बड़ा होते देखकर वे घबरा रहे हैं। इसीलिए कभी-कभी मध्य-पीढ़ी के लोग कहते हैं, सबसे ज्यादा पिसाई हमारी हो रही है।
‘परिवार में एकता बनी रहे, बुजुर्ग पूरे संतोष से देह त्यागें, नई पीढ़ी के बच्चे संस्कारों के साथ बड़े हो जाएं और अपने लक्ष्यों को प्राप्त करें।’ ये जिम्मेदारी मध्य-पीढ़ी की है, यही उनकी मंजिल है। पर कभी-कभी मंजिल पास होती है, तो मजबूरी दूरी बढ़ा देती है। मध्य-पीढ़ी को मजबूर बिल्कुल नहीं होना है। ऊपर वाला भी मध्य-पीढ़ी का खूब उपयोग करता है। परिवारों में कुछ ऐसा दे जाएं कि वर्षों तक भारतीय परिवारों की व्यवस्था आपकी ऋणी रहे। 